4 Vragies asseblief | Health24
Posted by: Lynne | 2008/12/14
4 Vragies asseblief
My dogtertjie (4 en 1/2 mnde) was nou vir 3 dae gehospitaliseer vir bakterium en dehidrasie. Sedert sy ontslaan is sukkel ek verskriklik dat sy moet drink (sy sal so 50 ml op ' n slag drink en selfs dan is dit met ' n reuse gesukkel). Voor sy siek geword het, het sy so 110ml op ' n slag gedrink (sy weeg 5 kg en was 2.4 kg by geboorte), sy is op S26 Gold.
1. Is dit normaal? Wat staan my te doen?
Haar yster telling is 4.2 en ek gee tans vir haar chelafer (2 ml) asook baby c (1.5 ml).
2. Wat kan ek meer doen tov die yster?
Sy is nog nie gereed vir vaste kos nie, ek gaan eers op 6 maande daarmee begin.
3. Is daar dalk ' n beter melk met ' n groter volume yster aanvuller?
Ek gee ook 1 keer per maand vir haar probiflora pead sakkies (1 sakkie vir 8 dae lank).
4. Is dit voldoende?
Jou baba se gewig is laer as die gemiddeld vir haar ouderdom. Onlangs het sy dehidrasie gehad. Sy drink tans te min formule. Sy behoort minstens 700ml perdag te drink. Haar yster vlak is baie laag. Probeer eers NAN Pelrgon om te sien of sy hierdie spesifieke formule sal drink.All die baba formule bevat yster. Dit is nodig om haar bloed na 4 weke weer te toets om uit te vind of die yster aanvulling haar yster tekort verbeter.
Posted by: Gerda | 2009/03/16
Ons seuntjie van 6 maande het ' n toe neusie gehad asook met ' n lastige hoesie gesit vandat ons Isomil 2 begin gee het. Sy magie het ook aangehou spoel. Ek het die Isomil formule gestaak en net rooibostee gegee saam met sy vaste kos. Die probleme het dadelik verdwyn en graag sal ek wil weet of ons nou op die regte pad is om Nan HP 2 te gebruik. Hy moet nou ook ' n ysteraanvulling vir 2 maande gebruik nadat bloedtoetse getoon het sy ystervlak is te laag.